Echipa spaniolă Athletic Bilbao a încheiat la egalitate duminică seara, pe teren propriu, scor 0-0, cu formaţia FC Barcelona, în etapa a 27-a din La Liga, informează news.ro.
La Bilbao, într-un meci disputat, niciuna dintre cele două combatante nu a putut penetra defensiva adversă. Catalanii au avut posesia şi au câştigat mai multe dueluri, bascii au fost surprinşi de cinci ori în poziţie de afară din joc, dar înfruntarea de pe San Mames s-a încheiat fără gol marcat. Xavi este înfrijorat pentru Frenkie de Jong, care a ieşit accidentat de pe teren, pe targă, în minutul 25.
În clasament, FC Barcelona nu reuşeşte să o depăşească pe Girona şi rămâne pe locul 3, cu 58 de puncte. Athletic Bilbao are 50 de puncte adunate şi ocupă poziţia a 5-a.